For 50 år siden mistede en af Danmarks mest kendte fruer sit hoved for første gang.

Natten mellem fredag og lørdag den 25. april i 1964 savede - på det tidspunkt - ukendte gerningsmænd - nemlig hovedet af Den Lille Havfrue.

Læs også : ARKIV-VIDEO Danmarks mest berømte halshugning fejrer 50 års jubilæum

I 1997 beskrev Jørgen Nash i sin erindringsbog 'En havfruemorder krydser sit spor', at han stod bag halshugningen af Den lille Havfrue.

Nøgen-klatring

For at mindes den bedrift valgte kunstneren Uwe Max Jensen fredag en noget utraditionel 'hyldest'.

Han besteg nemlig Den Lille Havfrue uden en trevl på kroppen, hvorefter han lavede savebevægelser med en sav ved statuens hals.

Herefter hoppede han ned, og stillede sig på hænder med hovedet nede i en sort spand til stor jubel blandt de mange turister og andre, der var tilstede.

- Største happening i Danmark

- Jørgens Nashs happening er den største happening, der er lavet i Danmark. Hvis man er happening-mager, så det er den, man måler sig op i mod.

- Derfor synes jeg, det var oplagt at hylde Jørgen Nash på den måde, siger Uwe Max Jensen.

Se en video af den nøgne begivenhed øverst i artiklen. Herunder kan du se et interview med Uwe Max Jensen.